**ПОКАНА**

**СРЕЩА НА ПОКОЛЕНИЯТА**

*Партньорско събитие на открито*

**25 юни 2021 г., петък, 10 – 12 ч.**

**Ботаническа градина на Софийския университет „Св. Климент Охридски“**

 ***Уважаеми колеги,***

 От името на Деканското ръководство на Факултета по педагогика и Управителния съвет на Сдружение „Междууниверситетски институт за мениджмънт на образованието - ИНТЕРАУЛА“ имаме удоволствието да Ви поканим на СРЕЩА НА ПОКОЛЕНИЯТА, посветена на 15 години от създаването на Сдружението, чиито членове положиха основите на магистърската ни програма по *Образователен мениджмънт*.

 Събитието ще отбележи и 10 години от старта на магистърската програма по *Мениджмънт на услуги и организации за неформално образование*, която е новото ни попълнение в това професионално поле.

 Специалните ни гости са основателите и настоящи преподаватели в магистърските програми от *професионално направление „Образователен мениджмънт“.*

 Добре дошли на събитието са и випускниците на двете магистърски програми, мнозина от които понастоящем са водещи лидери в полето на образованието на всички негови равнища.

 На събитието ще представим най-ярките постижения на магистърските програми от професионалното направление, а кандидат-магистрите ще имат възможност и за лични срещи с бъдещите си преподаватели и колеги.

ЗАПОВЯДАЙТЕ!